***Suvestinė redakcija nuo 2018-07-17 iki 2018-12-31***

*Įstatymas paskelbtas: Žin. 1994, Nr.*[*55-1049*](https://www.e-tar.lt/portal/legalAct.html?documentId=TAR.D0CD0966D67F)*, i. k. 0941010ISTA000I-533*

***Nauja įstatymo redakcija nuo 2008-10-01:***

*Nr.*[*X-1722*](http://www3.lrs.lt/cgi-bin/preps2?a=327811&b=)*, 2008-09-15, Žin., 2008, Nr. 113-4290 (2008-10-01),* [***atitaisymas***](http://www3.lrs.lt/pls/inter/dokpaieska.showdoc_l?p_id=397297&p_query=&p_tr2=)***skelbtas: Žin., 2011, Nr. 45***

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

<...>

19) teritorijų planavimas, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimas;

***Suvestinė redakcija nuo 2018-05-01 iki 2018-10-31***

*Įstatymas paskelbtas: Žin. 1995, Nr.*[*107-2391*](https://www.e-tar.lt/portal/legalAct.html?documentId=TAR.26B563184529)*, i. k. 0951010ISTA00I-1120*

***Nauja įstatymo redakcija nuo 2014-01-01:***

*Nr.*[*XII-407*](http://www3.lrs.lt/cgi-bin/preps2?a=453032&b=)*, 2013-06-27, Žin., 2013, Nr. 76-3824 (2013-07-16)*

**LIETUVOS RESPUBLIKOS**

**TERITORIJŲ PLANAVIMO**

**ĮSTATYMAS**

1995 m. gruodžio 12 d. Nr. I-1120

Vilnius

**4 straipsnis. Teritorijų planavimo lygmenys**

<...>

4. Valstybės lygmens kompleksinio teritorijų planavimo dokumentų, valstybei svarbių projektų teritorijų planavimo dokumentų, Vyriausybės patvirtintų specialiojo teritorijų planavimo dokumentų, žemės gelmių naudojimo planų sprendiniai turi aukštesnę teisinę galią už savivaldybės lygmens ir vietovės lygmens kompleksinio ir specialiojo teritorijų planavimo dokumentų sprendinius ir privalomai taikomi savivaldybėms rengiant, keičiant ar koreguojant savivaldybės lygmens ir vietovės lygmens teritorijų planavimo dokumentus. Valstybei svarbių projektų teritorijų planavimo dokumentų sprendiniai privalomi valstybės lygmens ir žemesnio lygmens teritorijų planavimo dokumentams. Taikant valstybei svarbių projektų teritorijų planavimo dokumentų sprendinius, valstybės lygmens ir žemesnio lygmens teritorijų planavimo dokumentų sprendiniai galioja tiek, kiek jie neprieštarauja valstybei svarbių projektų teritorijų planavimo dokumentų sprendiniams.

**25 straipsnis. Kompleksinio teritorijų planavimo procesas**

<...>

5. Rengimo etapą sudaro šios stadijos:

1) esamos būklės įvertinimas – atsižvelgiant į teritorijų planavimo lygmenis, rengiamo dokumento tikslus ir uždavinius, patvirtintą planavimo darbų programą, atliekamas teritorijos gamtinės, demografinės, socialinės, kraštovaizdžio, gamtos ir nekilnojamojo kultūros paveldo apsaugos, aplinkos apsaugos, visuomenės sveikatos saugos, inžinerinės ir ekonominės būklės, valstybės ir viešojo saugumo, krašto apsaugos reikmių vertinimas, teritorijos vystymo tendencijų, probleminių situacijų ar (ir) arealų nustatymas, teisės aktų vertinimas. Pateikiamos galimo teritorijų vystymo prognozės, atsižvelgiant į nustatytas teritorijų vystymo tendencijas;

2) bendrųjų sprendinių formavimas – atsižvelgiant į teritorijų planavimo lygmenis ir planuojamą teritoriją, atitinkamai teritorijai taikomų valstybės ir regionų strateginio planavimo dokumentų nuostatas, nustatomos svarbiausios teritorijos vystymo kryptys, parengiama koncepcija, jeigu planavimo darbų programoje numatyta ją rengti. Vyriausybės nustatyta tvarka atliekamas SPAV, jeigu parengiamuoju etapu priimamas sprendimas šį vertinimą atlikti. Šioje stadijoje teritorijų planavimo dokumentų rengėjas gali kreiptis į planavimo sąlygas išdavusiasinstitucijas dėl planavimo sąlygų įvykdymo, o planavimo sąlygas išdavusios institucijos šiuo atveju privalo teikti konsultacijas. Koncepcijai raštu turi pritarti planavimo organizatorius;

PATVIRTINTA

Lietuvos Respublikos Seimo

2015 m. birželio 11 d.

nutarimu Nr. XII-1781

**LIETUVOS RESPUBLIKOS TERITORIJOS BENDRASIS PLANAS.**

**JŪRINĖS TERITORIJOS**

**VIII SKYRIUS**

**SPECIALIZUOTOS JŪRINIŲ TERITORIJŲ STRUKTŪROS**

<...>

49.1.4. įrengti išorinį giliavandenį uostą. Išorinio giliavandenio uosto statybos vieta turi būti parinkta parengus dviejų alternatyvų vertinimą, kuriame įvertinamos giliavandenio uosto užnugario infrastruktūros sukūrimo iki valstybės rytinės sienos alternatyvos, demografinės urbanistinių centrų kūrimo prielaidos, ir atlikus strateginio poveikio aplinkai vertinimo  procedūras. Kol nėra apsispręsta dėl išorinio giliavandenio uosto statybos vietos, numatomos dvi alternatyvios vietos giliavandeniam uostui ir jo infrastruktūros kompleksui įrengti:

49.1.4.1. pirmoji alternatyva: suformuoti Šventosios–Būtingės uostų plėtros zoną, t. y. išplėsti Šventosios uosto išorinį reidą, kuriame tilptų esama Būtingės infrastruktūra (ir prireikus – jos papildymas), inkaravietės, prieplaukos kanalai ir giliavandenis uostas. Užtikrinti išorinio giliavandenio uosto infrastruktūros aprūpinimą žemyninėje dalyje;

49.1.4.2. antroji alternatyva: giliavandenio uosto Melnragėje infrastruktūrą, inkaravietes ir išorinį reidą sutalpinti dabartiniame Klaipėdos valstybinio jūrų uosto išoriniame reide, neplečiant jo ribų. Užtikrinti Melnragės išorinio giliavandenio uosto infrastruktūros koridorius ir ryšius su kranto teritorija ir infrastruktūros aprūpinimą žemyninėje dalyje;

PATVIRTINTA  
Lietuvos Respublikos Vyriausybės  
2016 m .liepos 20 d. nutarimu Nr. 769

**KLAIPĖDOS APSKRITIES TERITORIJOS BENDRASIS (GENERALINIS) PLANAS**

<...>

**VI SKYRIUS**

**ŪKIO IR VERSLO PLĖTROS SPRENDINIAI**

<...>

22.2. Išaugus jūrų uosto apyvartai, didės transporto srautai keliuose ir geležinkeliuose. Jūrų uosto plėtra skatins miesto plėtrą ir keis jo struktūrą, dėl to Klaipėdos valstybinio jūrų uosto ir Klaipėdos miesto plėtros uždaviniai turi būti sprendžiami kartu. Išorinio giliavandenio jūrų uosto statyba apskrityje paspartins krovinių gabenimo ir saugojimo infrastruktūros plėtrą (logistikos centrai, sandėlių, geležinkelio paslaugos ir kt.). <...>

**VIII SKYRIUS**

**TECHNINĖS INFRASTRUKTŪROS PLĖTROS SPRENDINIAI**

<...>

30.5. Jūrų ir vidaus vandenų transportas:

30.5.1. Numatoma įrengti išorinį giliavandenį jūrų uostą. Jo statybos vieta turi būti parinkta atlikus 2 alternatyvų vertinimą (išanalizavus giliavandenio jūrų uosto užnugario infrastruktūros sukūrimo iki valstybės rytinės sienos alternatyvas, demografines urbanistinių centrų kūrimo prielaidas) ir strateginį pasekmių aplinkai vertinimą (SPAV). Tiksli išorinio giliavandenio jūrų uosto statybos vieta bus parinkta vadovaujantis Lietuvos Respublikos galiojančiais teisės aktais ir įvertinus kompetentingų tarptautinių organizacijų išvadas bei rekomendacijas. Kol nėra apsispręsta dėl statybos vietos, numatomos 2 alternatyvios vietos šiam uostui ir jo lydimosios infrastruktūros kompleksui įrengti:

30.5.1.1. pirma alternatyva – įrengti išorinį giliavandenį jūrų uostą Klaipėdos mieste (ties Melnrage). Su juo susijusiam geležinkelio kelynui teritorija planuojama Kopūstų kaime (Klaipėdos r. sav., Kretingalės sen.), taip pat bus tiesiamos kelių ir geležinkelio jungtys Klaipėdos mieste ties Melnrage;

30.5.1.2. antra alternatyva – įrengti išorinį giliavandenį jūrų uostą Palangos mieste (ties Būtinge). Su juo susijusiam geležinkelio kelynui teritorija planuojama Būtingėje, taip pat bus tiesiamos geležinkelio atkarpos Kūlupėnai–Darbėnai–Būtingė, kelio jungtis Darbėnai–Būtingė.

PATVIRTINTA

Lietuvos Respublikos susisiekimo ministro

2012 m. birželio 29 d. įsakymu Nr. 3-459

(Lietuvos Respublikos susisiekimo ministro

2018 m. rugpjūčio 2 d. įsakymo Nr. 3-400

redakcija)

**KLAIPĖDOS VALSTYBINIO JŪRŲ UOSTO PLĖTROS, STATANT IŠORINĮ (GILIAVANDENĮ) UOSTĄ, PARENGIAMŲJŲ DARBŲ ĮGYVENDINIMO PLANAS**

|  |  |  |  |
| --- | --- | --- | --- |
| **Eil. Nr.** | **Veiklos pavadinimas** | **Įvykdymo terminas** | **Vykdytojai** |
| 1. | Klaipėdos valstybinio jūsų uosto plėtros, statant išorinį (giliavandenį) uostą, galimybių studijos atnaujinimas ir viešinimas | 2018 m.  III ketv. | Klaipėdos valstybinio jūrų uosto direkcija (toliau – KVJUD)  Lietuvos Respublikos susisiekimo ministerija (toliau – Susisiekimo ministerija) |
| 2. | Lietuvos Respublikos Vyriausybės nutarimo, kuriuo išorinis (giliavandenis) uostas būtų pripažintas valstybei svarbiu ekonominiu projektu, projekto rengimas | 2018 m.  IV ketv. | Susisiekimo ministerija  KVJUD |
| 3. | Lietuvos Respublikos Seimo nutarimo arba įstatymo, kuriuo išorinis (giliavandenis) uostas būtų pripažintas ypatingos valstybinės svarbos projektu, projekto rengimas | 2019 m. I ketv. | Susisiekimo ministerija  KVJUD |
| 4. | Lietuvos Respublikos teritorijos bendrojo plano koncepcinių sprendinių parengimas, strateginių pasekmių aplinkai vertinimo (toliau – SPAV) atlikimas. Lietuvos Respublikos teritorijos bendrojo plano koncepcinių sprendinių patvirtinimas Lietuvos Respublikos Seimo nutarimu ir Lietuvos Respublikos teritorijos bendrojo plano konkretizuotų (konkrečių tematinių) sprendinių patvirtinimas Lietuvos Respublikos Vyriausybės nutarimu | 2020 m. IV ketv. | Susisiekimo ministerija  KVJUD |
| 5. | Išorinio (giliavandenio) uosto projektinių pasiūlymų rengimas, reikalingų tyrimų (navigacinių, hidrogeologinių ir kt.) ir planuojamos ūkinės veiklos poveikio aplinkai vertinimo atlikimas | 2021 m. III ketv. | KVJUD  Susisiekimo ministerija |
| 6. | Valstybei svarbaus projekto specialiojo plano rengimas ir SPAV atlikimas (dėl žemės paėmimo visuomenės poreikiams tiesiant transporto jungtis su išoriniu (giliavandeniu) uostu). Žemės paėmimo visuomenės poreikiams, projekto parengimas ir įgyvendinimas, įgyvendinant ypatingos valstybinės svarbos projektą. | 2022 m. II ketv. | Susisiekimo ministerija  KVJUD |
| 7. | Investicinio projekto dėl išorinio (giliavandenio) uosto statybos parengimas, konsultavimas dėl projekto viešinimo tvarkos ir žemės nuomininko arba uosto operatoriaus, veikiančio pagal koncesijos sutartį, parinkimo | 2022 m. I ketv. | KVJUD |
| 8. | Viešųjų akcijų organizavimas, siekiant supažindinti Klaipėdos miesto ir kitus Lietuvos gyventojus su išorinio (giliavandenio) uosto paskirtimi, jo statybos būtinumu ir veiklos perspektyva, reikšme miestui ir valstybei, galimu poveikiu aplinkai ir gyventojams | Nuolat | KVJUD  Susisiekimo ministerija |